open-index/open-wikipedia-markdown huggingface dataset:
Store Brevik

**Store Brevik**, lokalt *Brevik* (må ikke forveksles med byen Brevik), er et tidligere tettsted i Son ved Oslofjorden, sørligst i Vestby kommune i Akershus. Store Brevik ligger på fastlandet øst for Jeløyas nordspiss, og var opprinnelig en gård som på 1970-tallet ble bygget ut av OBOS. 

Store friarealer, park og strandområder preger området. Bebyggelsen i dag er en blanding av rekkehus, eneboliger, villaer og fritidsboliger. Før 2006 definerte SSB Store Brevik som et eget tettsted. Området hadde  omtrent  innbyggere. I 2006 ble det tidligere tettstedet "Son/Store Brevik" innlemmet i tettstedet Moss. 

## Lokale virksomheter
Søndre Brevik gård er en av de eldste bevarte gårdene på stedet. Store Brevik er kanskje mest kjent for å huse rehabiliteringssenteret CatoSenteret  Senteret huser offentlig svømmehall og kiosk.. I samme bygg ligger Brevik legesenter.

På Søndre Brevik finnes båthavn, dagligvareforretning med post i butikk, og spisested. Dessuten var det lenge et gartneri her, som veistrekningen Gartnerveien er oppkalt etter.

## Lokale stedsnavn
Brevikområdet er bebyggelsen langs Brevikveien og Store Brevik vei. Øya Gjøva like ved regnes å høre til indre Son og ikke Brevik. Lokalt omfatter Store Brevik kun rekkehusbebyggelsen sentralt på Brevik, mens benevnelsen *Brevik* brukes for hele området. Lokalbefolkningen deler gjerne Brevik inn i Store Brevik og Øståsen.

Veiene er gjerne oppkalt etter fugler, blomster, bær, steiner og bergarter.

## Friluftsområder
I Brevik ligger tjernene Breviktjernet og Damåstjernet. Fra Breviktjernet ble det i sin tid tatt ut isblokker om vinteren, og en lokal veistrekning har fått navnet Ishusveien til minne om dette.

Stedet har flere badestrender. Brevikbukta har offentlig toalett, petanquebane og volleyballbane. Andre strender er Støabukta (betegnelsen OBOS-stranda brukes lokalt), Arnesstranda og Søndre Brevik strand.

## Skole og barnehager
Brevik skole og grendesenter er den lokale barneskolen; den ble på slutten av 2010-tallet revet og gjenoppbygd med blant annet kunstgressbane og park.

Brevik har tre barnehager: Store Brevik, Øståsen og Solåsen FUS.

## Samferdsel
Hovedveiene i området, der også bussene kjører, er Brevikveien og Store Brevik vei. Brevikveien går knapt over i Moss kommune før den møter med Osloveien (Fylkesvei 316), som var den gamle E6. 

Kollektivselskapet Ruters busslinjer 540, 545A og 545B, (som forbinder Moss, Store Brevik, Son og Vestby togstasjon) kjører gjennom området. 

## Referanser
Lars Slettebø

**Lars Slettebø** (født 6. mars 1957 i Haugesund) er en norsk tegner og portrettkunstner.

Han har siden 1987 vært tegner for *Se og Hør*, *Haugesunds Avis*, *Sunnhordland* og *[[Kvinnheringen]]*, der han laget karikaturer, portretter og reportasjetegninger . Han har siden 1999 også vært rettstegner i TV 2. Blant annet i 22.juli-rettssaken, Orderud-saken, Baneheia-saken og Birgitte Tengs-saken. I perioden 2003–2004 var han fantomtegner i *[[Fornemmelse for mord]]* på TVNorge. 
 
Slettebø står bak satireavisa *Taakeluren*, som først begynte i Haugesunds Avis i 2003. *Taakeluren* kommer nå ut ukentlig i avisa Sunnhordland. Etter flere studieopphold i Russland har han også utviklet seg som  ikonmaler. Han har deltatt på flere utstillinger, først og fremst på Vestlandet.

I 1989 ga han ut boka *Første musebok*, en tittel som spiller på at han ofte har ei mus i tegningene sine. Karikaturene hans er preget av sikker formsans og slående forenkling.

Slettebø bor i dag i Haugesund. Han er far til tidligere Kvinnherad-ordfører Peder Sjo Slettebø.

## Eksterne lenker
* Blogg med eksempler på karikaturtegninger
* Karikaturer
Håndvåpen

**Håndvåpen** er et begrep med flere betydninger. I utgangspunktet refererer det til alle håndholdte våpen, i motsetning til monterte våpen, slik som for eksempel artilleri. Uttrykket kan brukes om alle slike våpen, inkludert blankvåpen, men brukes normalt bare om håndholdte skytevåpen. I deler av skyte- og samlermiljøet brukes uttrykket enda mer restriktivt om våpen som avfyres uten skulderstøtte, det vil si pistoler. Håndvåpen brukes som personlig våpen i det militære, av politi og sikkerhetsstyrker og sivile. I tillegg brukes håndvåpen til jakt og sport.

## Internasjonal handel med håndvåpen
Internasjonalt utgjør lovlig og ulovlig handel med håndvåpen en stor trussel mot freds- og bistandsarbeid. De mange krigene og konfliktene rundt om i verden har gjort at det finnes store mengder håndvåpen i omløp. Bare til India og Pakistan er det beregnet at det har blitt smuglet inn 63 millioner håndvåpen, noe som gjør det svært vanskelig å etablere ro, orden og nasjonal kontroll i deler av disse landene. Det er også en betydelig lokal produksjon av kopier av ettertraktede håndvåpen, særlig AK-47.

En internasjonal gruppe bestående av Amnesty International, Oxfam og International Action Network on Small Arms regnet i 2003 ut at det er over 639 millioner håndvåpen i omløp, og at mer enn 1&nbsp;135 selskaper i mer enn 98 land lager håndvåpen, våpendeler og ammunisjon til dem. USA og Russland er henholdsvis den største og nest største produsenten og eksportøren av håndvåpen i verden.

## Håndvåpen i Norge
Tradisjonelt (innen media og statsforvaltning) brukes betegnelsen om et eller flere håndholdte våpen som kan håndteres av én person, tilsvarende det engelske «Small Arms and Light Weapons». det vil si gevær, hagler, pistoler og blankvåpen, mens den engelske betydningen av ordet benyttes hovedsakelig innen skytter og våpensamlermiljøene.  Begrepet har derved flere noe forskjellige betydninger i Norge.

Eierskap av kruttdrevne håndvåpen i Norge er strengt regulert gjennom våpenloven. Tillatelse til å eie håndvåpen gis bare til personer over 18 år for hagle og rifle, 21 år for pistoler. Det samme gjelder armbrøst. Å eie luftvåpen krever ikke tillatelse.

## Referanser


## Eksterne lenker
* Håndvåpen i DigitaltMuseum
Dag Vågsås

**Dag Vågsås** (født 17. mai 1954) er en norsk skuespiller, instruktør, koreograf, danser og tekstforfatter. Han har hatt en mangfoldig karriere innen norsk underholdning med en mengde oppdrag for teater, TV og film – i lystspill, farser, musikaler og ikke minst revyer. Han har også arbeidet mye med barneforestillinger, for eksempel juleforestillingene om Putti Plutti Pott og historiene om Den lille traktoren Gråtass. I en periode medvirket han i såpeserien Hotel Cæsar. Han har dessuten lest inn lydbøker og hatt stemmeroller i norske versjoner av utenlandske barnefilmer.

Dag Vågsås sitter i styret for Norsk revyforfatterforening og har i mange år vært mest tilknyttet ABC-teateret og Chat Noir i Oslo. Han har også skrevet mange artikler og foredrag om film og musikaler.

## Eksterne lenker
* 
* Dag Vågsås i Scenewebarkivet
Canaan Banana

**Canaan Sodindo Banana** (født 5. mars 1936, død 10. november 2003) var en politiker fra Zimbabwe, som var landets første president fra 18. april 1980 til 31. desember 1987. Hans embede var i hovedsak seremonielt, mens Robert Mugabe som statsminister var leder for regjeringen. Mugabe ble senere hans etterfølger som president.

Han er kjent for å ha ledet sammenslåingen av to av landets politiske partier (Zimbabwe African National Union (ZANU) og Zimbabwe African People's Union (ZAPU)), ble diplomat for Organisasjonen for afrikansk enhet og ledet det teologiske fakultet ved University of Zimbabwe (han var selv metodist). Gjennom sine siste år ble han beskyldt for sodomi, noe han sterkt tilbakeviste, men ble fengslet for.

I 1982 ble det forbudt ved lov å spøke om presidentens navn.

Han har skrevet mange bøker om politikk og teologi.

## Referanser


## Eksterne lenker
* Yes, We Have No Bananas av Mark Steyn
* Guardian-artikkel om Janet Banana
Juan-les-Pins

**Juan-les-Pins** er en liten by i det sørøstre Frankrike, på Côte d'Azur. Byen er en del av kommunen Antibes. Mens Antibes by ligger på østsiden av halvøya Garoupe, ligger Juan-les-Pins på vestsiden, og bebyggelsen i de to byene er stedvis vokst sammen til ett.

Juan-les-Pins ligger mellom Cannes og Nice og er en attraktiv ferieby sommerstid. Det er et stort innslag av italienske turister, men også tyskere og skandinaver besøker byen.

Juan-les-Pins er bl.a kjent for sine elegante hotell med fine, private sandstrender midt inne i byen. Tidligere var den en liten landsby med en lang rekke strender som innbyggerne i Antibes brukte til utflukter og picnic. Landsbyen fikk sitt nåværende navn 12. mars 1882. 

Den årlige jazzfestivalen, «Jazz à Juan», som har vært arrangert siden 1960 i byparken La Pinede, tiltrekker seg et stort publikum samt verdensnavn innen denne musikksjangeren. Musikken har ført til at New Orleans og Juan-les-Pins er vennskapsbyer.

Om vinteren er mange hoteller og leilighetskomplekser stengt, og deler av byen kan virke tom og øde.
Ralf Schumann

**Ralf Schumann** (født 10. juni 1962 i Meissen) er en tysk skytter som konkurrerer i 25 m silhuettpistol. Han har vunnet tre OL-gull og er i tillegg verdensmester to ganger i grenen.

Schumann er født i Meissen i Sachsen og begynte med pistolskyting i 1977. Etterhvert ble han trent på det østtyske nasjonale skytesenteret i Suhl i Thüringen. Han har flere ganger blitt årets idrettsmann i Thüringen, og bor nå i Stockheim i Bayern.

Han fikk sitt internasjonale gjennombrudd i årene før Sommer-OL 1988 i Seoul, og var ansett å være den største favoritten. Han ble slått av Afanasijs Kuzmins fra Sovjetunionen (senere Latvia) med 598 mot 597 poeng i den innledende skytingen, og klarte ikke å ta igjen dette i finalen, da Kuzmins skjøt fullt hus, 100 poeng.

Etterpå har skivene blitt endret slik at resultatene nå er langt lavere, men Schumanns hegemoni har bare økt. Han vant VM i 1990 og OL i 1992. Han skjøt 596 poeng flere ganger, før han høynet rekorden til 597 i 1995, og tangerte den i 2000. Etter nok en større regelendring i 2005, satte han igjen verdensrekord, da med 588 poeng, en rekord som senere har blitt tangert av Sergej Alifirenko. Han hadde også verdensrekorden inkluderte  finale før 2005 og den olympiske rekorden fra 1996 da han var svært god i 4-sekunders skytingen i finalen.

Siden han har vært forhåndsfavoritt i alle konkurranser han har stilt opp i, har det også blitt oppmerksomhet de gangene han ikke har klart å vinne. Under Sydney OL i 2000 hadde han mulighet til å vinne sin tredje gullmedalje i silhuettpistol, noe ingen hadde klart før ham, men ble bare nummer fem. Resultatene etterpå viste derimot at han ikke var på vei nedover i sin karriere, og under Athen-OL i 2004 tok han endelig sin tredje olympiske gullmedalje etter nok en sterk finale.

## Eksterne lenker
*
Medinaen i Tunis

**Medinaen i Tunis** er et godt bevart gammel bydel i Tunisias hovedstad Tunis. Området ble verdensarvområde i 1979. En medina er en bydel med tett murbebyggelse, som forekommer i flere nordafrikanske land, som regel bygget under den muslimske ekspansjonen på 800-tallet.

Medinaen i Tunis ble bygget under Aghlabid-dynastiet, som hersket i et område som delvis tilsvarer det nåværende Tunisia mellom 800 og 909. Sentralpunktet i byen var fra starten av Zitouna-moskéen. Medinaen inneholder om lag 700 historiske bygninger fra islamsk høykultur: palasser, moskéer, mausoleer med mer.


Image:Terrasses de la médina de Tunis.jpg
Image:HPIM6310.JPG


## Eksterne lenker
* 
* asmtunis.com *Association de Sauvegarde de la Médina de Tunis*
Jojo (andre betydninger)

Navnet eller begrepet **Jojo** har flere betydninger:
__NOTOC__
*Jojo, et leketøy

## Navn
*Jojo (navn), et engelsk fornavn
*JoJo (sanger), amerikansk popsanger JoJo (album), hennes debutalbum  2004
*JoJo Savard, canadisk selverklært psychic
*JoJo Starbuck, amerikansk  skater
*Jojo Chintoh, canadisk tv journalist
*Jojo Garza, amerikansk musiker, medlem av Los Lonely Boys
*Jojo Lastimosa, filippinsk profesjonell basketball spiller
*Jojo Masashige, japansk samurai fra det 17. og 18. århundre
*Jojo Mayer, sveitsisk trommeslager
*Jojo Moyes, britisk novelle forfatter
*Jojo Townsell, amerikansk profesjonell fotballspiller
*Jo Jo English, amerikansk profesjonell basketballspiller
*Jo Jo Hoo Kim, jamaicansk reggae plateprodusent
*Jo Jo Laine, amerikansk sanger, modell, skuespiller, og rock groupie
*Jo Jo White, amerikansk profesjonell basketball spiller
*Jo-Jo The Dog-Faced Boy, Fedor Jeftichew, russiskamerikaner som ble vist frem på sirkus på 1800-tallet
*Jo-Jo Moore, amerikansk profesjonell baseballspiller
*Jo-Jo Reyes, amerikansk profesjonell baseballspiller
*Joel «Jo-Jo» Hailey, amerikansk R&B sanger
*K-Ci and JoJo, amerikansk R&B duo
*Jejomar Binay, kalt JoJo, filippinsk politiker, borgermester i Makati
*Jonathan Richman, kalt JoJo, amerikansk proto-punksanger
*Jojo, angolansk midtbanespiller på Desportivo Sagrada Esperança
*Jojo, mozambisk forsvarsspiller 1998 African Cup of Nations turneringslag
*John «JoJo» Hermann, amerikansk musiker, keyboardist for Widespread Panic

## [[Musikk]]
*«Jojo», singel av Boz Scaggs fra 1980 albumet Middle Man
*En karakter i Beatles sangen «Get Back»

## På TV
*Jojo the Kissing Bandit, en figur i det amerikanske animerte TV-programmet Avatar: The Last Airbender
*Mojo Jojo, en figur i det amerikanske animerte TV-programmet The Powerpuff Girls
*JoJo's Circus, et amerikanske barne-TV-program med figuren JoJo Tickle
*Jojo (Digiturk), barne- og tegnefilmkanalen Turkey's Digiturk

## Andre sammenhenger
*Jo-Jo, Congo King, en fantasi figur i komedie boken utgitt av Fox Feature Syndicate
*JoJo's Bizarre Adventure, en manga, anime, og et videospill hvor alle hovedkarakterene kan bli kalt JoJo
*Jojo (komedie), komedie (hovedpersonen) av André Geerts,  2003 Prix Saint-Michel
*Jojo, en novelle fra 1988 av Roger Caron
Jojo (navn)

**Jojo** er et engelsk fornavn som brukes både som kvinnenavn og mannsnavn.

## Etymologi
*Jojo* er dannet som en kjæleform av *[[Joseph]]*, *[[Joanna]]* og andre navn på *Jo-*.

## Utbredelse
*Jojo* er mest utbredt som kvinnenavn.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Jojo Moyes (f. 1969), britisk journalist og forfatter
* Jojo Levesque (f. 1990), amerikansk sanger
* JoJo Zawawi, amerikansk komponist og pianist
### Menn
* Jojo Mayer (f. 1963), sveitsisk-amerikansk trommeslager

## Annen bruk av navnet
* JoJo's Bizarre Adventure, japansk manga utgitt i perioden 1988&ndash;1999.

## Referanser


## Eksterne lenker
Maroua

**Maroua** er en by i Kamerun. Byen er den femte største byen i landet, hovedstaden i delstaten Extrême-Nord og hadde 205 635 innbyggere i 2005. Byen ligger ved foten av Mandarafjellene, og er hovedsakelig bosatt av muslimer. Den viktigste industrien er tekstilindustri og håndverksindustri. Byen er også et viktig handelssenter der det selges flere varer som lærvarer, broderier, metallvarer, smykker og keramikk.
Slaget ved Söderköping

**Slaget ved Söderköping** i april 1318 under Krigen mot Birger Magnusson er oppgjøret om herredømmet over Sverige mellom den svenske kongen Birger Magnusson og koalisjonen av stormennene som hadde reist seg i opprør på vegne av hertugene.

Etter seieren i Slaget ved Karlebylånga fortsatte den kongelige hæren som bestod for det meste av danske hjelpestyrker videre mot Linköping og Skänninge for å unnsette festningen Nyköping som hadde blitt beleiret av opprørerne. 

Den danske adelsmannen Knut Prose av Halland som hadde sluttet seg til de svenske opprørerne, ledet en hær til Söderköping der han fant den kongelige hæren. Detaljene om dette viktige slaget er ikke kjent, men kong Birger led et katastrofalt nederlag og overgav restene av hæren for så å begi seg til Gotland og senere til Danmark. De danske hjelpestyrkene på egne hånd hadde brutt med kongen og dratt vekk hjemover.

Med dette hadde svenskekongen blitt jaget bort fra riket der bare to festninger under hans mennene var tilbake. I sommeren sendte han ut to unnsetningsekspedisjoner med flåteavdelinger til Stegeborg som holdes av prins Magnus Birgersson, men de ble stoppet av de svenske opprørsstyrkene. Ved det siste forsøket ble den svenske drotsen Johan von Brunkow *Brunke* tatt til fange av stormennene som hadde ikke glemt hans rolle i Nyköpings gjestebud. Brunke ble henrettet med stegl og hjul i Stockhom sammen med flere høyprofilerte fanger i en politisk utrenskning i 1320. (på svensk: *blodbad*)

Senere måtte garnisonen i Stegeborg går med på overgivelse mot fri marsj med unntak av kongesønnen Magnus Birgersson som ble tatt vekk i fangenskap til Stockholm. Der ble prinsen under et rent mord arrangert av stormennene henrettet i 1320.
Afanasijs Kuzmins

**Afanasijs Kuzmins** (født 22. mars 1947) er en latvisk skytter som konkurrerer i 25 m silhuettpistol. Han har vunnet to olympiske medaljer i grenen, gull i 1988 for Sovjetunionen og sølv i Sommer-OL 1992 for Latvia. Kuzmins trente i den militære sportsklubben i Riga.

Han deltok i Sommer-OL 2012 i en alder av 65 år.

## Referanser


## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com under Sommer-OL 2012
*  Profil på www.NBColympics.com
*  Profil  på www.cvk.lv
*  Intervju med Kuzmins på tatko09.livejournal.com
*  Artikkel om Kuzmins på www.shooting-ua.com
Sergej Alifirenko

**Sergej Gennadjevitsj Alifirenko** (russisk Сергей Геннадьевич Алифиренко, født 21. januar 1959 i Kirovakan i Armenia), er en russisk skytter som konkurrerer i 25 m silhuettpistol. Han har vunnet to olympiske medaljer i grenen, gull i 2000 og bronse i Sommer-OL 2004.

Etter at reglene ble endret 1. januar 2005 har han lyktes godt med å tilpasse seg de nye reglene, han vant både EM og ISSF-verdenscupfinalen i 2005 og har innehatt verdensrekorden flere ganger.

## Eksterne lenker
*
Bafoussam

**Bafoussam** er en by i Kamerun. Byen er hovedstaden i regionen Ouest, og ligger 200 km nordvest for Yaoundé. Bafoussam hadde 185 635 innbyggere i 2005, og er Kameruns sjette største by. Byens næringsinteresser knytter seg mot dyrking av kaffe, kolanøtter og te.
Slaget ved Skärkind

**Slaget ved Skärkind** hendte om vinteren 1318 mellom den kongelige hæren og en opprørshær under Krigen mot Birger Magnusson på Östergötland mellom Söderköping og Linköping.

Den danske kongen Erik Menved som hadde inngått en avtale om militær assistanse med svenskekongen Birger Magnusson, rustet ut en hæravdeling på 600 pansrede ryttere som stod under operativ ledelse av Mårten Due som rykket ut sammen med prins Magnus Birgersson som i forveien hadde kommet til Danmark. I Östergötland sluttet de gjenværende svenske kongelige styrkene seg til de danske hjelpestyrkene sent om vinteren i 1318 og ved vårløsningen.

Den kongelige hæren møtte en opprørshær ledet av Karl Elinesson, en av stormennene i opprørspartiet som dessuten hadde vært underrettet om de danske hjelpestyrkene og deretter marsjerte opp fra Kalmar. Ved Skärkind mellom Söderköping og Linköping vant opprørerne over den kongelige hæren som måtte trukket seg over Holaveden inn i Västergötland.
Assur-Dan III

**Assur-Dan III** (akkadisk: *Aššur-dan*) var konge i Assyria i tiden 773 til 755 f.Kr., det vil si i relativt kort tid, knapt to år. Han var sønn av Adad-Nirari III, og etterfulgte sin eldre bror Salmanassar IV på den assyriske tronen, og han ble selv etterfulgt av en annen bror, Assur-Nirari V.

Assur-Dans tid var en vanskelig tidsalder for det assyriske monarkiet slik det også hadde vært for hans bror og faren før ham igjen. Monarkens autoritet synes svært begrenset grunnet adelens og myndighetspersoners økende innflytelse og ambisjoner, særlig *turtanu*, øverste kommandant av hæren, Shamshi-ilu. I henhold til det eponymiske kanon ble Assyria i 765 f.Kr. rammet av pest og det påfølgende år kunne kongen ikke dra ut på hærtokt (det var skikk at kongen dro ut for å hevde sin militære autoritet hver eneste år). I 763 f.Kr. brøt det ut et opprør som varte fram til 759 f.Kr. da en ny pest rammet landet. 

Hans styre og de foregående styrene har blitt astronomisk datert basert på den eneste beviselige referanse til en solformørkelse i de assyriske krøniker, det såkalte Bur Sagale-solformørkelsen.

## Referanser


## Kilder
* 
*
Grant Imahara

**Grant Masaru Imahara** (født 23. oktober 1970 i Los Angeles i California i USA, død 13. juli 2020 i Los Angeles) var en amerikansk elektroingeniør utdannet ved University of Southern California. 

Imahara var best kjent for sin rolle i TV-serien *[[Mythbusters]]* (2003–2014), der var han det tredje medlemmet i *Bygglaget,* sammen med Tory Belleci og Kari Byron. På laget ble han ofte referert til som "nerden", med en spøkefull tone. Han bygde ofte roboter som var nødvendige for showet. Han spesialiserte seg på å betjene datamaskiner og elektronikk for å teste mytene. Imahara, sammen med Byron og Belleci, forlot showet etter sesongen i 2014. Han hadde også en opptreden i *[[BattleBots]]*.  Han jobbet også med spesialeffekter i filmene *[[Den tapte verden]]*, *[[Terminator 3: Rise of the Machines]]*, *[[Star Wars]]*, *[[The Matrix Reloaded]]*, *[[The Matrix Revolutions]]*, *[[Van Helsing]]* og *[[Galaxy Quest]]*. 

## Døden
Imahara døde brått den 13. juli 2020, 49 år gammel, etter en hjernehinneblødning. 

## Referanser


## Eksterne lenker
* 
*
Slaget ved København (1342)

**Slaget ved København (1342)** den 26. august 1342 mellom danskene støttet av hanseatene og en holstensk-svenske hær ble et midlertidig tilbakeslag for den norsk-svenske kongen Magnus Eriksson.

Han hadde kjøpt til seg de østdanske landsdelene inkludert Skåne i 1332, men den nye danske kongen, Valdemar Atterdag, hadde nektet å anerkjenne det norsk-svenske oppkjøpet av pantet på Skåne, Halland og Blekinge og startet de danske gjenforeningskrigene etter hans tronbestigelsen i 1340.

Under stridighetene mellom de tyske borgherrene og danskene på Sjælland hadde danskekongen kommet i konfrontasjon med kong Magnus Erikssons mor Ingebjørg som residerte på slottet Kalundborg.

Etter en beleiring av Kalundborg hadde gått galt i sommeren 1341 inngått danskekongen og holstenerne samt Ingebjørg og hennes sønn kong Magnus Eriksson en våpenstillstand som ble brutt det neste året. Dermed intervenerte en svensk hær i de danske-tyske kampene på Sjælland og overtok København sammen med slottet som forble uinntagelige for resten av krigen mellom kongene.

Den svenske hæren støttet av holstenske hæravdelinger møtte den danske hæren utenfor byen København den 26. august 1342. Slaget sluttet med en fullstendig dansk seier der store deler av den svenske ekspedisjonen til Sjælland var knust. 350 svensker var drept og langt flere ført bort i fangenskap.

Men København slott holdt ut. Med denne gevinsten som hadde vært mulig ved å kjøpe ut den tyske borgherren von Plessen med 7000 mark sølv, satt kong Magnus Eriksson på en av de viktigste besittelsene i det danske kongeriket. Valdemar Atterdag som mistet sine allierte, hanseatene som sluttet fred med Sverige og holstenerne i 1343, måtte erkjente oppkjøpet av Skåne, Blekinge og Halland ved freden den 18. november 1343. I bytte mot disse innrømmelsene overrakte København slott Magnus Eriksson til danskene.

## Kilder
* *Ulf Sundberg* Medeltidens Svenska Krig 2002 ISBN 91-89660-11-0
Erik av Sverige

**Erik Gustaf Ludvig Albert** (1889–1918) var en svensk prins. Han var yngste sønn av kong Gustav V av Sverige og dronning Victoria. Prins Erik bar tittelen hertug av Västermanland.

Erik var epileptiker og lettere psykisk utviklingshemmet, antageligvis som følge av medisiner som moren fikk under graviditeten. Han levde et meget tilbaketrukket liv og var nesten aldri med ved større tilstelninger. Erik skal ha vært svært interesset i musikk og geografi, Gamla stans historie, og leste ofte reiseskildringer og genealogi. Han døde av spanskesyken.

## Referanser
Slaget ved Karlebylånga

**Slaget ved Karlebylånga** fant sted den 19. mars 1318 utenfor byen Falköping i Västergötland i krigen mot Birger Magnusson. 

Den kongelige hæren under ledelse av kong Birger Magnusson kom over forskansninger som hadde blitt reist av en opprørshær. Kongen nektet å angripe de sterke stillingene, og inngikk forhandlinger om våpenstillstand for å lokke vekk de regionale forsvarsstyrkene som bestod av bønder som måtte provianterte på gårdene sine om våren dette året. Krigslisten gav det ønskede resultatet og de kongelige styrkene stormet de tynt bemannede stillingene. De gjenværende soldatene måtte flykte og oppgav sine forskansninger. 

Etter denne seieren fortsatte kongen mot vest, trolig for å unnsette Stegeborg eller Nyköpingshus i Nyköping, men kom ut for en ny opprørshær i Söderköping i april. Der ble de overvunnet av Knut Prose av Halland.
Serafín Martínez

**Serafín Martínez Acevedo** (født 14. februar 1984) er en spansk landeveissyklist som syklet for det profesjonelle kontinentallaget Xacobeo Galicia fra 2007 til 2010.

## Referanser


## Eksterne lenker
*
Nicky Hunt

**Nicholas «Nicky» Hunt** (født 3. september 1983 ) er en engelsk fotballspiller som spiller for den engelske klubben Crewe Alexandra FC.

Hunt har tidligere spilt for blant andre Bolton Wanderers, Birmingham City FC og Derby County. Han debuterte for Bolton i 2000/01-sesongen. Debuten hans i Premier League kom i 2003 da Bolton tapte 0&ndash;4 for Manchester United. Han har spilt ti landskamper for Englands U 21-landslag.

I 2008 spilte han 11 kamper på lån i Birmingham City.

## Referanser


## Eksterne lenker
*
Catriona Matthew

**Catriona Matthew** (født **Lambert** 25. august 1969 i Edinburgh) er er skotsk profesjonell golfspiller som spiller på LPGA Tour og Ladies European Tour (LET). Hun ble i 2010 utnevnt til medlem av Order of the British Empire.

Etter en amatørkarriere der hun blant annet vant det skotske amatørmesterskapet tre ganger, samt det britiske amatørmesterskapet, ble hun profesjonell i 1995. Da var hun kvalifisert for å spille på LPGA-touren takket være en femteplass på kvalifiseringsskolen. 

Foruten fire seire på LET og tre seire på LPGA-touren, har hun også en seier på den australske profftouren. Hennes seier i majorturneringen Ricoh Women's British Open i 2009 kom 11 uker etter at hun hadde født en datter.

## Meritter
### Seire på LPGA-touren
* 2011 Lorena Ochoa Invitational
* 2009 Ricoh Women's British Open 1
* 2004 Wendy's Championship for Children
* 2001 Cup Noodles Hawaiian Ladies Open

1=Turneringen er samarrangert av LPGA og LET og telles derfor som seier på begge tourene

### Seire på Ladies European Tour
* 2011 Aberdeen Ladies Scottish Open
* 2009 **[[Women's British Open|Ricoh Women's British Open]]**
* 2007 Scandinavian TPC hosted by Annika
* 1998 McDonald's WPGA Championship

## Solheim Cup
Matthew spilte på det europeiske Solheim Cup-laget i 1998, 2003, 2005, 2007, 2009 og 2011. Av 25 matcher har hun vunnet 12, delt 6 og tapt 7, og tatt 15 poeng.

## Eksterne lenker
* 
* Profil hos LET
Donald Duck: Quack Attack

***Donald Duck: Quack Attack*** (kalt ***Donald Duck: Goin' Quackers*** i USA) er et plattformspill utviklet og utgitt av Ubisoft i 2000 til spillkonsollene Nintendo 64, GameCube, PlayStation, PlayStation 2 og Dreamcast. Det ble også gitt ut til Windows-maskiner, og et liknende spill ble lansert til Game Boy Color med samme tittel og Game Boy Advance kalt *[[Donald Duck Advance]]*.

## Handling
Spillinget er lagt opp veldig likt det fra Crash Bandicoot, og krever at spilleren beveger seg gjennom forskjellige innstillinger på 24 ulke nivåer i fire forskjellige warp-rom. De fire nivåene var Duckie Mountain, Duckburg, Magica DeSpell's Manor og Merlock's Temple. Donald Duck må unnslippe en rekke fiender og hindringer på alle nivåer og beseire motstandere på slutten av hvert warp-rom. Det fnnes også bonus-nivåer. Spilleren har fire liv som kan øke ved å finne spesielle gjenstander i løpet av spillet.

Goin 'Quackers begynner med Donald Duck, Fetter Anton og Petter Smart som ser på fjernsynsreporter Daisy Duck som oppdager et mystisk tempel til en ondskapsfull tryllekunstner kalt Merlock. Samtidig som Dasy Duck forteller historien, blir hun kidnappet av Merlock. Donald Duck må derfor konkurrere mot Fetter Anton for å finne Dasy Duck først, og slå Merlock.

## Eksterne lenker
*
Kairouan

**Kairouan** (arabisk **القيروان**) (også kjent som **Kairwan**, **Kayrawan**, **Al Qayrawan**) er en by i Tunisia, ca. 160 km sør for hovedstaden Tunis. Byen regnes blant islams hellige byer, og er et mye besøkt pilegrimsmål for muslimer. Byen ble grunnlagt av arabere omkring 670 og har i dag ca. 150&nbsp;000 innbyggere. Den har vært et verdensarvområde siden 1988. Navnet skriver seg fra det arabiske *kairuwân* (persisk *Kâravân*) og betyr *leir* eller *hvilested* (jf. karavanserai).

Byen ble grunnlagt av den arabiske generalen Uqba ibn Nafi, som et ledd i det voksende arabiske rikets forsvar mot berberne. Selv om generalen falt i kamp mot berberne femten år senere fortsatte byen å vokse, og ble snart kjent som «Nord-Afrikas Mekka». På 900-tallet ble den hovedstad i Aghlabid-riket.

På midten av 1000-tallet kom Nord-Afrika under fatimidenes kontroll, og byen ble invadert av beduiner og ødelagt i 1057. Under Det osmanske riket ble hovedstaden flyttet til Tunis på 1100-tallet, men Kairouan har opprettholdt sin status som hellig by og religiøst senter. Etter at franske styrker tok kontroll over området i 1881 har det også vært adgang til byen for ikke-muslimer.

Byen omtales som «byen med 50 moskeer», og blant byens helligdommer må nevnes *Stormoskéen* med dens søyler i marmor og porfyr, og *Moskéen med tre porter* fra 800-tallet. Byen har også spilt en betydelig rolle i jødisk historie i Nord-Afrika, særlig på 800-1100-tallet.

Severdighetene i byen omfatter også verdens eldste minaret, torget og medinaen.

Deler av Indiana Jones-filmen *[[Jakten på den forsvunne skatten]]* ble spilt inn i byen; nemlig gatescenene fra «Kairo».

## Eksterne lenker
* 
* kairouan.org
* Kairouan, tourismtunisia.com
* Kairouan travel guide 
* Kairwan, jewishencyclopedia.com
Ubisoft

**Ubisoft Entertainment** (tidligere **Ubi Soft**) er et fransk selskap som utgir og utvikler videospill. Hovedkvarter deres ligger i Montreuil, men de har tilsammen 29 kontorer spredt over 19 land.   

## Spill/spillserier fra Ubisoft
Ubisoft utvikler og utgir spill til alle plattformer, og noen kjente merkenavn er:

* Rayman
* Heroes of Might & Magic
* The Settlers
* Brothers in Arms (videospill)
* Just Dance 2017
* Prince of Persia
* Anno 1404
* Anno 2070
* World In Conflict (fulgte med ved overtagelsen av studioet Massive Entertainment i Malmö sent 2008)
* Petz (Catz, Dogz, Hamsterz, Horsez..)
* Imagine (videospill)
* Tim Power
* Planet Rescue
* Call of Juarez
* R.U.S.E.
* CSI (videospill) (basert på TV-serien)
* Grey's Anatomy (videospill) (basert på TV-serien)
* Shaun White Snowboarding
* I Am Alive 
* Blazing Angels
* Dark Messiah of Might & Magic
* Surf's Up (videospill)
* Open Season (NO: Boog & Elliot)
* Peter Jacksons King Kong
* Driver (Overtatt fra Atari)
* Assassin's Creed
* Assassin's Creed II
* Assassin's Creed Brotherhood
* Assassin's Creed III
* Assassin's Creed IV: Black Flag
* Assassin's Creed Unity	
* Assassin's Creed Syndicate	
* Assassin's Creed Origins	
* ZombiU
* Watch Dogs
* Watch Dogs 2
* Tom Clancy – I 2008 kjøpte Ubisoft rettighetene til all spill-relatert bruk av navnet til den kjente amerikanske spenningsforfatten.
* The Crew
* Steep
* For Honor
* South Park: The Stick of Truth
* South Park: The Fractured but Whole
* Trials Evolution: Gold Edition
* Trials Fusion
*
Dette er spillene/spillseriene som bærer Tom Clancy's navn:
* Tom Clancy's Ghost Recon
* Tom Clancy's Rainbow Six
* Tom Clancy's Splinter Cell
* Tom Clancy's End War
* Tom Clancy's H.A.W.X.
Far-Cry
*Far Cry
* Far Cry 2
* Far Cry 3
* Far Cry 4
* Far Cry 5
* Far Cry Primal
*Far Cry New Dawn
* Far Cry 6
## Distriktskontorer

Noen av disse er oppkjøp av firmaer.

UbiSoft Selskapet hadde opprinnelig navnet sitt stavet som to ord, ubi soft. Den kom til ved at de to brødrene Yves og Michel Guillemot begynte å produserte CD-er de behøvde til deres familiegård i Frankrike som drev landbruk.

## Referanser


## Eksterne lenker
* 
*
Aperibé

**Aperibé** er en kommune i delstaten Rio de Janeiro i sørøstregionen av Brasil.

## Referanser


## Eksterne lenker
*
Linda Wessberg

**Linda Wessberg** (født 1980 i Göteborg, Sverige), er en profesjonell svensk golfspiller, som spiller på LPGA-touren og Ladies European Tour.

## Karrieren som amatør
Svensk juniormester i 2001.

## Karrieren som profesjonell
Debuterte på Telia Tour i 2003 (ble Årets spiller).

Wessberg har så langt 2 seire på LET, Wales Ladies Championship of Europe i 2006 og Vediorbis Open de France Dames i 2007.

Tatt ut på Solheim Cup-laget 2007.

## Eksterne lenker
* 
*  Profil hos LPGA
Mari Slaattelid

**Mari Slaattelid** (født 23. juli 1960 i Notodden) er en norsk samtidskunstner. Slaattelid arbeider hovedsakelig med malerier, men er kjent for å blande inn elementer fra fotografier og andres malerkunst. 

Slaattelid vokste opp på Voss og er utdannet fra Bergens Kunsthåndverkskole (1979–1983), Staatliche Kunstakademie Düsseldorf (1983–1984), Vestlandets Kunstakademi (1985–1987) og Statens kunstakademi (1987–1989). Hun har også kunsthistorie grunnfag fra Universitetet i Bergen.

Slaattelid har hatt en rekke utstillinger på sentrale gallerier og museer som Galleri K, STANDARD (OSLO) og Nasjonalgalleriet, og er innkjøpt til flere private og offentlige samlinger, blant dem Astrup Fearnley Museet for Moderne Kunst, Museet for samtidskunst, Storebrand og Nordea. Hun mottok Carnegie Art Awards førstepris i 2000.

## Referanser


## Eksterne lenker
* Kunstnerens hjemmeside
* Biografi fra kunstnernes informasjonskontor
Maricá

**Maricá** er en kommune i den brasilianske delstaten Rio de Janeiro. Den hadde en befolkning på  i 2010, og har et areal på 362,6km2. 

## Historie
Maricá ble grunnlagt i 1889,
og dens nåværende borgmester er Washington Luís Cardoso Siqueira (Partido dos Trabalhadores, PT).

## Beliggenhet
Byen ligger 36 km fra delstatshovedstaden Rio de Janeiro, og grenser til kommunene:

* Niterói – vest
* São Gonçalo – nordvest
* Itaboraí – nord
* Tanguá – nordøst
* Saquarema – øst 
 
## Referanser


## Eksterne lenker
*
Itaperuna

**Itaperuna** Itaperuna er en kommune i den brasilianske delstaten Rio de Janeiro. Den hadde en befolkning på 95.841 i 2010, og har et areal på 1.105,3km2.

## Historie
Itaperuna ble grunnlagt i 1889, etter å ha blitt skilt fra kommunen Campos dos Goytacazes. Dens nåværende borgermester er Cláudio Cerqueira Bastos (PSDB).

## Beliggenhet
Kommunen ligger 230 km fra delstatshovedstaden Rio de Janeiro. Den grenser til følgende kommuner: 

* Bom Jesus do Itabapoana – nord, nordøst og øst
* Campos dos Goytacazes – øst 
* Italva – øst og sørøst
* Cambuci – sør
* São José de Ubá – sør
* Miracema – sørvest
* Laje do Muriaé – vest
* Patrocínio de Muriaé – nordvest
* Eugenópolis – nordvest
* Antônio Prado de Minas – nordvest

## Referanser


## Eksterne lenker
*
Dufour Yachts

**Dufour Yachts** er en fransk seilbåtprodusent grunnlagt i 1964.

De produserer seilbåter for fritidsbruk, fra 32 til 52 fot.

## Eksterne lenker
*
Dalesund bru

**Dalesund bru** er ei veibru på fylkesvei 606 i Solund kommune i Vestland. Brua krysser Dalesundet mellom Steinsundøya og Daløya. Brua er ei bjelkebru med lengde 81 meter og hovedspenn 31 meter. Seilingshøyden er 12 meter, og brua har i alt 3 spenn. Den ble åpnet i 1967.

## Kilder
*Johan Brun: *Våre bruer*. Damm 2003. ISBN 82-496-0760-0
São Fidélis

**São Fidélis** er en kommune i den brasilianske delstaten Rio de Janeiro. Den hadde en befolkning på 37.543 i 2010, og har et areal på 1031,5km2. 

## Historie

São Fidélis ble grunnlagt i 1870, etter å ha blitt skilt ut fra kommunen Campos dos Goytacazes. Dens nuværende borgmester (fra 2008 til 2010) er Luiz Carlos Fernandez Fratani (PMDB).

## Beliggenhet

Byen ligger 251 km fra delstatshovedstaden Rio de Janeiro. Den grenser til kommunene::

* Cambuci – nord og nordvest
* Italva – nordøst og nord
* Cardoso Moreira – øst
* Campos dos Goytacazes– øst til sørvest
* São Sebastião do Alto – vest
* Itaocara – vest

## Referanser


## Eksterne lenker
*
Heller bru

**Heller bru** er ei veibru på riksvei 5 i Lærdal kommune i Vestland. Brua krysser utløpet av Lærdalselva på Lærdalsøyri, like ved Fodnestunnelens søråpning. Brua er ei platebru med total lengde 142 meter og lengste spenn 30 meter. Seilingshøyden er ca. 3 meter, og brua har i alt 6 spenn. Den ble åpnet 25. sept. 1995.

## Kilder
*Johan Brun: *Våre bruer*. Damm 2003. ISBN 82-496-0760-0
São Francisco de Itabapoana

**São Francisco de Itabapoana** er en kommune i delstaten Rio de Janeiro i sørøstregionen av Brasil.

## Referanser

## Eksterne lenker
*
Kajrat Tuntekov

**Kajrat Tuntekov** (født 1986)  er en kasakhisk sanger som ble kjent etter å ha vunnet *Superstar KZ*, som er en kasakhisk versjon av Pop Idol. Programmet ble sendt på kanalen Pervij Kanal Jevrazija, og gjennom serien av programmer sang Tuntekov på fem ulike språk; engelsk, russisk, kasakhisk, spansk og italiensk.

## Fotnoter
Morgan Pressel

**Morgan Pressel** (født 23. mai 1988, i Tampa, Florida), er en profesjonell amerikansk golfspiller.  Hun ble i 2007 den yngste spilleren som har vunnet en major-turnering.

## Karrieren som amatør
Pressel begynte å spille golf som åtteåring.  12 år gammel ble hun den yngste til å kvalifisere seg til US Women's Open.  I 2005, 17 år gammel, ledet hun lenge US Women's Open, men ble slått på siste green.

I 2005 vant hun United States Women's Amateur Golf Championship, og ble utsett til årets juniorspiller i USA.

## Karrieren som profesjonell
Pressel ble i 2005 nr. 6 på kvalifiseringsskolen til LPGA.  For å få lov til å delta på LPGA-touren fra sesongstart 2006, trengte hun en dispensasjon, da LPGA har 18-årsgrense for å bli medlem.

Hennes første seier på LPGA-touren kom i 2007 med seieren i major-turneringen Kraft Nabisco Championship.

## Meritter
### Seire på LPGA-touren
*2008 Kapalua LPGA Classic
*2007 **[[Kraft Nabisco Championship]]**

### Solheim Cup
*2007, 2009

## Referanser


## Eksterne lenker
*
Namsbrua

**Namsbrua** (Gamle **Namsen bru**) er ei bru som krysser Namsen ved Namsos i Trøndelag. 

Brua er ei buebru i betong med total lengde 219 meter og lengste spenn 52 meter. Seilingshøyden er 9 meter, og brua har i alt 4 spenn. Byggingen startet i 1912 og brua ble åpnet i 1922. Den erstattet fergeforbindelsen over Namsen mellom Strømhyllodden og Høyknesnesset, som hadde vært i drift helt siden rundt 1720. Namsbrua ble i sin tur erstattet av Høyknesbrua i 1978. Namsbrua har i dag funksjon som gang- og sykkelvei.

I 2005 ble ei tredje bru over Namsen åpnet litt lengre vest, Namsosbrua på fylkesvei 769.

Namsbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Referanser


## Eksterne lenker
* 
* Johan Brun: *Våre bruer*. Damm 2003. ISBN 82-496-0760-0
* Namsos kommune: Sævik – Det første kirke- og industri-sted i Namsosområdet
Carl Ludovico Stabel

**Carl Ludovico Stabel** (1912–1988) var en norsk jurist. Han var ekspedisjonssjef i Justisdepartementet fra 1956 og høyesterettsdommer fra 1963. Han var også medlem av Norges FN-delegasjon flere ganger.  
Stabel var formann i Prisrådet 1978–84.

Han var av slekten Stabel, bror til tegneren Fredrik Stabel (1914–2001) og far til Ingse Stabel (født 1946).

## Referanser
Høyknesbrua

**Høyknesbrua** (Nye **Namsen bru**) er ei veibru på fylkesvei 17 i Namsos i Trøndelag. Brua krysser Namsen like øst for Namsos sentrum. Brua er ei stålplatebærerbru med total lengde 272 meter og lengste spenn 55,5 meter. Seilingshøyden er 5 meter, og brua har i alt 6 spenn. Den ble åpnet i 1978 som erstatning for Namsbrua (Gamle Namsen bru). Den gamle brua har i dag funksjon som gang- og sykkelvei.

I 2005 ble ei tredje bru over Namsen åpnet litt lengre vest, Namsosbrua på fylkesvei 769.

## Kilder
*Johan Brun: *Våre bruer*. Damm 2003. ISBN 82-496-0760-0

## Se også

*Liste over broer i Norge
*Liste over broer i Norge etter lengde

## Eksterne lenker
* Bilde av undersinden av brua (Høyknesbrua er i bakgrunnen).
Izvestija

***Izvestija*** er en russisk dagsavis. Avisen ble opprettet i St. Petersburg i 1917 for å være kommunistpartiets talerør. Avisens hardeste konkurrenter er ukrainske *[[Delo]]* og russiske *[[Kommersant]]*. 

Avisen ble grunnlagt i 1917 som den sovjetrussiske regjerings offisielle organ. Opplaget var den gang 7 millioner. Etter perestrojkaen ble *Izvestija* privatisert og opplaget sank drastisk.

*Izvestija* var en mye brukt nyhetskilde for vestlige medier om forhold i Sovjetunionen, f.eks. NRK, i 1950- og 1960-årene. 

## Referanser


## Eksterne lenker
*
Katorga

**Katorga** (russisk: каторга, fra middelaldersk og moderne gresk: κάτεργον / *katergon*, = «å tvinge») var betegnelsen på en type straffeleirer som fantes i Russland fra 1600-tallet. I disse leirene ble fanger sendt til fjerne steder i landet og tvunget til å utføre arbeid. 

Etter revolusjonen i 1917 ble ordningen med slike leirer videreført i Gulag-systemet.

## Notable katorgaer
*Nertsjinsk katorga (Нерчинская каторга)
*Akatuj katorga (Акатуйская каторга)
*Algatsja katorga (Алгачинская каторга)
*Kara katorga (Карийская каторга)
*Maltsev katorga (Мальцевская каторга)
*Zerentuj katorga (Зерентуйская каторга)
*Sakhalin katorga (Сахалинская каторга)

## Litteratur
* Markus Ackeret: *In der Welt der Katorga: die Zwangsarbeitsstrafe für politische Delinquenten im ausgehenden Zarenreich (Ostsibirien und Sachalin)*. Osteuropa-Institut, München 2007, ISBN 978-3-938980-11-8 (Download als PDF, 2,1 MB, 166 Seiten).
* Gentes, Andrew Armand: *Exile to Siberia, 1590 - 1822*. Palgrave Macmillan, Basingstoke 2008, ISBN 978-0-230-53693-7.
* Gentes, Andrew Armand: *Exile, murder and madness in Siberia, 1823 - 61*. Palgrave Macmillan, Basingstoke 2010, ISBN 978-0-230-27326-9.
Skjeggtorsk

**Skjeggtorsk** (*Trisopterus luscus*) er en fiskeart i torskefamilien som ligner svært mye på sypike.

## Beskrivelse

Skjeggtorsken blir inntil 45&nbsp;cm lang og 3&nbsp;kg tung. Vanlig størrelse er 20-30&nbsp;cm. Den har tre ryggfinner, den første har 11-14 bløtstråler, den andre 20-24 bløtstråler og den tredje 18-20 bløtstråler. Den første gattfinnen har 30-34 bløtstråler, mens den andre har 19-22 bløtstråler. For å skille skjeggtorsk og sypike kan man trekke en linje fra gattåpningen til ryggsiden og den vil treffe midt på eller på fremre halvdel av første ryggfinne hos skjeggtorsk. Hos sypike vil den treffe bakkant av første ryggfinne.
Skjeggtorsken kan ha en svart flekk ved roten av brystfinnene. Den er litt overbitt og har en tydelig skjeggtråd.
Fargen er brun på ryggen og grå/sølvaktig mot buken.

## Utbredelse og habitat

Skjeggtorsken er utbredt i nordøstlige deler av Atlanterhavet, fra Marokko og nordover til Shetland og Skagerrak. Finnes også i vestlige deler av Middelhavet. I Norge finnes skjeggtorsken spredt langs kysten nord til Trondheim.

Skjeggtorsken lever vanligvis i små stimer på grunt vann 10-100&nbsp;m, men i Middelhavet finnes den ned mot 300&nbsp;m. Den liker seg rundt klipper, rev eller vrak.

## Adferd
Skjeggtorsken er en nattaktiv art som gjemmer seg i huler og sprekke om dagen. Den lever hovedsakelig av krepsdyr, småfisk og blekksprut.
Gytingen foregår i mars – april på 50 – 70&nbsp;m dyp.

## Økonomisk betydning

Det blir tatt en del skjeggtorsk som bifangst i trål. Blir brukt som industrifisk.

## Litteratur
* 
* 

## Eksterne lenker
* 
*
Reinebruene

**Reinebruene** er to bruer som fører europavei 10 over Reinefjorden i Moskenes kommune i Nordland. Bruene går mellom Reine og Hamnøy, og knytter den sørvestlige delen av Moskenes kommune sammen med resten av Lofoten. Bruene ble åpnet i 1981 og erstattet fergeforbindelsen mellom Reine og Hamnøy, som hadde vært i drift siden 1963. Begge bruene er fritt frambygg-bruer.

**Storvalen bru** går mellom Andøya og Sakrisøya. Brua er 240 meter lang med lengste spenn 120 meter.

**Breisundet bru** krysser Breisundet mellom Toppøya og Hamnøya. Brua er 240 meter lang med lengste spenn 120 meter. Seilingshøyden er ca. 17 meter, og brua har i alt 3 spenn.

Begge bruer har en dekkebredde på 4,0 meter. Det er lysregulering for å slippe frem en retning åt gangen.
## Referanser


## Kilder
*Johan Brun: *Våre bruer*. Damm 2003. ISBN 82-496-0760-0
*Lofotboka -05 
*Nasjonal Vegdatabank (NVDB), Statens vegvesens kart
Johnny

**Johnny** er en opprinnelig engelsk kjæleform av mannsnavnet *[[John]]*, en nordisk kortform av mannsnavnet *[[Johannes (navn)|Johannes]]*, som kommer fra det greske navnet *[[Ioannes]]* *Ιωαννης*. *Ioannes* kommer fra hebraisk *Yochanan* og betyr «Gud er nådig». Navnet kan ha flere skrivemåter: Jonny, Johnnie, Jóni, Joni, Johnie, Jonni og Johny.

**Johnny** er også et kvinnenavn. Det er en variant av *[[Jonna]]*, som er en feminin form av mannsnavnet *[[Jon]]*. Kvinnenavnet kan også skrives Jonny, Johnnie, Joni og Jonni.

## Utbredelse som mannsnavn
*Johnny* har vært et populært guttenavn i USA siden begynnelsen av 1900-tallet og hadde en popularitetstopp med 0.4% i 1945.

I Sverige var *Johnny* mest brukt fra 1930-årene til 1970-årene.

|}

## Utbredelse som kvinnenavn

|}

## Kjente personer med navnet
Personene i listen er ordnet kronologisk etter fødselsår.
* Johnny Appleseed
* Johnny Mercer
* Johnny Weissmuller, amerikansk skuespiller og svømmer
* Johnny Unitas, amerikansk fotballspiller fra USA
* Johnny Cash, amerikansk musiker
* Johnny Carson, amerikansk talkshowvert
* Johnny Bergh, norsk tv-produsent og regissør
* Johnny Bench
* Johnny Rotten, britisk musiker
* Johnny Depp, amerikansk skuespiller
* Johnny Engdal Silseth (Jaa9), norsk rapartist

## Annen bruk av navnet
### Filmer
* Johnny Angel
* Johnny Belinda (1948 film)
* Johnny Guitar
* Johnny Dangerously
* Johnny Be Good
* Johnny Mnemonic
* ''Johnny'' (film) (2003), en Tollywood film av Pawan Kalyan
### Bøker
* ''Johnnie'' (novelle), 1944 novelle av Dorothy B. Hughes

## Referanser


## Eksterne lenker
*